ZAPISNIK
sa 13. sjednice Vijeća Mjesnog odbora „August Šenoa“ održane 26. svibnja 2022. (četvrtak) u 18 sati u prostorijama MO „August  Šenoa“, Pavla Hatza 8
Prisustvovali članovi Vijeća MO: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Zapisnik s 12. sjednice prihvatili su svi vijećnici.  				
DNEVNI RED
      1.   Problematika odlaganja otpada na području središta grada
      2.   Pitanja i prijedlozi                   

Ad. 1   Problematika odlaganja otpada na području središta grada
Sonja Braut-Kazić obavijestila je članove Vijeća o pitanjima odlaganja otpada u najužem centru. Budući da će se na području Donjeg grada svugdje gdje je to moguće, a u užem centru obvezno, ukopavati podzemni spremnici za odlaganje otpada, za stanare toga područja slijedi prijelazno razdoblje sve dok ne budu mogla biti izgrađena. Poznato je da će se ugrađivati spremnici u jednoj od tri dimenzije (8 x 2, 6 x 2 i 4 x 2 m), provjereno je sedam lokacija na području gradske četvrti u kojima će biti moguća relativno brza ugradnja (nakon što se naprave projekti, osobito statički), a usporedo se ispituju druge moguće lokacije. Kako će se odlagati smeće u prijelaznom razdoblju saznat će se na vrijeme.
Članovi Vijeća podržavaju ukopavanje podzemnih spremnika i nadaju se da će se svima potrebnima što prije pronaći mjesta.
Ad.2  Pitanja i prijedlozi
Predsjednica je podsjetila da se od 28. svibnja 2022. i službeno za promet zatvara tzv. stara Vlaška od Palmotićeve do Draškovićeve, kao i da je ukrašavanje slobodne površine ulice drvećem u žardinjerama izrađenim od šute sa zgrada stradalih u potresu privremeno dok se ne raspiše i okonča javni natječaj za uređenje te nove pješačke zone. 
Članovi Vijeća su to primili na znanje s nadom da neće doći do 'čepova' u prometu niz Palmotićevu te u Đorđićevoj i Račkoga.
Nadalje, predsjednica je, referirajući na zajednički zaključak Vijeća MO s prošle sjednice da se izvide mogućnosti uredjenja kafića u razizemlju s južne strane Umjetničkog paviljona, prenijela da je istražujući saznala da cijeli taj objekt i dalje čeka obnovu jer je jako stradao u potresu, da postoje neki planovi, pa čak i projekti da se na spomenutom mjestu uredi i kafić i manja galerija, kao i da teče proces izbora novog ravnatelja/ice.
Članovi Vijeća su obaviješteni i da će se u nekim donjogradskim ulicama smanjiti broj traka za automobile, a urediti dvotračne biciklističke staze odvojene od pločnika po kojima se kreću pješaci. Maksimalno će se  paziti da se ne smanji broj parkirnih mjesta.
Neki su članovi Vijeća izrazili sumnju da je to moguće izvesti, no kada se provjere sva rezervirana i povlašetena parking mjesta moglo bi se pokazati da izvedba i nije problematična.
Članica Vijeća MO Dubravka Golubić-Krpan iznijela je problem tzv. povlaštenih parkinga, tj. mogućnost da bilo tko iz bilo kojeg dijela grada može kupiti tzv. tjednu parking kartu i za samo 180 kuna sedam dana koristiti parking u najužem centru. 
Iako su i ostali članovi Vijeća znali za postojanje takvih povlastica, Vijeće MO  donosi
				         ZAKLJUČAK
                                         o provjeri kupnje povlaštenih parkirnih karta
 Treba provjeriti zašto svatko može kupiti povlaštenu kartu za parking i dokle će tako biti, jer ovakve povlastice na već postojeće stanarima centra i Donjega grada dodatno otežavaju pronalaženja mjesta gdje mogu parkirati svoje automobile za što mjesečno plaćaju 100 kuna.

Sjednica je završena u 18.40 sati.

Zapisnik je vodila Sonja Braut-Kazić

Predsjednica Vijeća MO „August Šenoa“
           Sonja  Braut 	

